钦定古今图书集成/历象汇编/历法典/第140卷 > 万类 小学绀珠
## 钦定古今图书集成/历象汇编/历法典/第140卷 > 万类 小学绀珠

“万石”汉石奋及四子建甲乙庆皆二千石，景帝号。

奋为万石君　。严延年兄弟五人皆二千石，东海号其母曰“万石严妪　。” 冯扬八子皆为二千石，号为万石君　。秦袭与群从同时为二千石者五人，三辅号曰“万石秦氏　。” 唐张文瓘为侍中，四子皆至三品，时谓万石张家。

万官。《楚语》。观射父曰：“五物之官陪属。”万为万官。
万锺。《孟子注》。锺，量名，受六斛四斗。

二万之策《系辞注》二篇。三百八十四爻，阴阳各半。

合万一千五百二十策。郑东卿云：“《上经》起《乾坤》至《坎》《离》，三十卦。《下经》起《咸》《恒》至《既》《未济》，三十四卦。”

杂卦无上、下经之分，然自乾坤至《困》，亦三十卦。

自《咸》《恒》至《夬》，亦三十四卦。

四十八万四千九十五字。郑耕老《劝学立身以力》。

“学为先，力学以读书为本。” 今取六经及《论语》《孟子》《孝经》，以字计之，《毛诗》三万九千一百二十四字，《尚书》二万五千七百字，《周礼》四万五千八百六字；《礼记》九万九千二十字；《周易》二万四千二百七字，《春秋左氏传》一十九万六千八百四十五字，《论语》一万二千七百字；《孟子》三万四千六百八十五字；《孝经》一千九百三字，大小九经，合四十八万四千九十五字。且以中才为率。若日诵三百字，不过四年半可毕。或以天资稍钝，减中才之半，日诵一百五十字，亦止九年可毕。苟能熟读而温习之，使入耳著心，久不忘失，全在日积之功耳。里谚曰：“积丝成寸，积寸成尺。寸尺不巳，遂成丈匹。” 此语虽小，可以喻大，后生勉之。